Tvornica lutaka
<s>Tvornica lutaka je zagrebačko kazalište za djecu i mlade.</s><s>Kazalište je osnovano 2005. godine, iako kao umjetnička organizacija djeluje još od 2003. godine.</s><s>Kazalište su osnovali lutkarica i glumica Petra Radin, koja obnaša funkciju umjetničke voditeljice, te glumac Leon Lučev, koji je obnašao funkciju ravnatelja do 2011. godine kada je na tu dužnost stupio redatelj Mario Kovač.</s>

<s>Kazalište Tvornica lutaka od 2011. godine smješteno je u prostorijama nekadanjeg kina Grič u Zagrebu gdje redovno izvodi svoj repertoar naslova za djecu.</s><s>Surađuju s brojnim poznatim glumcima (Filip Šovagović, Ecija Ojdanić, Filip Detelić, Vilim Matula, Dražen Šivak, Nina Violić, Luka Petrušić...) te kazališnim redateljima (Krešimir Dolenčić, Anica Tomić, Damir Klemenić).</s>

<s>Kazalište osim predstava na svojoj sceni često gostuje na brojnim dječjim festivalima u zemlji i inozemstvu, kao i u drugim vidovima druženja s djecom (predstave u vrtićima, školama, domovima kulture, učilištima, dvoranama i na trgovima).</s>

<s>Rad kazališta nagrađivan je brojnim nagradama diljem Hrvatske te u inozemstvu.</s>

<s>Izvori 
 O kazalištu, mrežne stranice kazališta Tvornica lutaka, www.tvornicalutaka.hr 
 Kazalište Tvornica lutaka na PORT.hr, www.port.hr
 Najava rada kazališta "U bivšem kinu Grič kazalište Tvornica lutaka", Culturenet Croatia, www.culturenet.hr</s>

<s>Vanjske veze 
 Mrežne stranice kazališta Tvornica lutaka, www.tvornicalutaka.hr</s>

<s>Nastanci 2005.</s><s>Lutkarska kazališta u Hrvatskoj
Kazališta u Zagrebu</s>

